2^^ Institució Catalana d'Historia Natural 



Determinació del tipus cefàlic en els 

 Equids i en els Suids 



per 

 M. ROSSELL i VILA 



Abans de Sanson la classificació racial dels animals domèstics era 

 senzillament empírica. Les races es denominaven basant-se en la geogra- 

 fia, en la nacionalitat, en la topografia, en les aptituds, en la color del 

 pelatge, etc. 



Les classificacions esmentades estaven desposseïdes de tot rigorisme 

 científic, careixien d'universalitat i portaven confusió als esperits. 



El professor Sanson aplicà a les races de bestiar el mètode de classi- 

 ficació de Retzius, llavors molt divulgat i'per Broca i empleat únicament 

 per a l'espècie humana. 



Però,Sanson no l'acceptà íntegrament i hi aportà qualque modificació. 

 Sanson admetia solament per a les espècies animals els braquicèfals i do- 

 licocèfals, rebutjant els mesaticèfals per considerar-los animals creuats o 

 mestissos, és a dir, subjectes de no pura raça. 



A més, Sanson invertí els termes de relació de l'índex cefàlic: en lloc 

 de formular-lo com en Antropologia, 



Diàmetre transversal x 100 

 Diàmetre longitudinal 



Sanson el plantejà a l'inversa: 



Diàmetre longitudinal x 100 

 Diàmetre transversal 



considerant dolicocèfal l'índex superior a 100 i braquicèfal al que no arri- 

 bava a 100. 



La classificació de Sanson fou objecte de dures crítiques el mateix 

 des de la càtedra per part del professor Baron com en el llibre sobre tot 

 per Arloing primer i Cornevin després,com aiií mateix en la Societat d'An- 



